Martin Luther

Martin Luther (10 Sauin 1483Chred Luther hene dy row eh ruggit ayns 1484.  – 18 Toshiaght Arree 1546), she saggyrt, jeeaghteyr, ughtar, screeudeyr hymn, olloo, as braar Augusteenagh Germaanagh v'eh. V'eh ny ghooinney rassagh jeh'n Aachummey Protestoonagh, as ta e chredjueyn jeeoilagh jannoo bun y Lutheraght.

Va Luther oardit stiagh 'sy taggyrtys ayns 1507. Haink eh dy yiooldaghey ram ynsaghyn as cliaghtaghyn yn Agglish Chatoleagh Raueagh; phleadail eh noi'n vabbaney er lheh. Chur Luther roish resoonaght acadoil bentyn rish cliaghtey as fondid ny babbanaghyn 'syn obbyr echey, Queig Jeig Traghtyssyn as Kiare Feed ayns 1517. Dob eh jiooldey voish e screeunyn ec aggyrtys Paab Leon X ayns 1520 as yn Impir Raueagh Bannee Çharlse V ec Quaiyl Worms ayns 1521 as kyndagh rish shen v'eh çharbaait voish yn agglish liorish y phaab as deyrit myr mooidjeen liorish yn Impir Raueagh Bannee. Hooar Luther baase ayns 1546 as eh foast çharbaait voish yn agglish.

Dynsee Luther nagh row y saualtys as, myr eiyrtys, y vea veayn cosnit trooid jeih-yannooyn; dy jarroo, t'ad feddynit myr gioot seyr jeh grayse Yee trooid credjue y chredjaltagh ayns Yeesey Chreest, nyn saualtagh voish peccaghyn. Hass e yeeoilys noi eaghtyrys as oik y phaab tra dynsee eh dy nee yn Vible yn ynrican bun jeh fys ashlishagh jeeoilagh,Ewald M. Plass, What Luther Says, 3 yn-lioaryn, (St. Louis: CPH, 1959), 88, ear. 269; M. Reu, Luther and the Scriptures, (Columbus, Ohio: Wartburg Press, 1944), 23. as hass eh noi'n taggyrtoilys er-yn-oyr dy ren eh coontey dagh Creestee bashtit myr saggyrtys co-chadjin.Luther, Martin. Concerning the Ministry (1523), tr. Conrad Bergendoff, in Bergendoff, Conrad (ed.) Luther's Works. Philadelphia: Fortress Press, 1958, 40:18 ff. Adsyn ta coardail rish ny h-eieyn shen, as dagh eie Luther, t'ad enmyssit Lutheree, ga dy denmys Luther ad Creestee ny Sushtallagh () myr ny h-enmyn cooie dauesyn ta cliaghtey myr Creest. Ren e hyndaayssyn jeh'n Vible 'stiagh 'sy Ghermaanish ghooghyssagh (tra v'ee ry-gheddyn 'sy Ladjyn) ee ny smoo roshtynagh da'n theay, red chur dy mooar stiagh er yn agglish as er y chultoor Germaanagh. Chur eh rish lhiasaghey yn lhieggan stundayrtit jeh'n Ghermaanish, shiartanse dy phrinsabylyn rish ellyn y çhyndaays,Fahlbusch, Erwin and Bromiley, Geoffrey William. The Encyclopedia of Christianity. Grand Rapids, MI: Leiden, y Çheer Injil: Wm. B. Eerdmans; Brill, 1999–2003, 1:244. as chur dy mooar stiagh ayns screeudeyrys çhyndaays y Vible 'sy Vaarle, Bible Tyndale.Tyndale's New Testament, er ny hyndaa voish y Ghreagish liorish William Tyndale ayns 1534 ayns lhieggan lesh lettyraghey noa-emshyragh as goan fosley liorish David Daniell. New Haven, CT: Yale University Press, 1989, ix–x. S'mooar y chummaght v'ec e hymnyn er lhiasaghey yn arraneys ayns kialteenyn Protestoonagh.Bainton, Roland. Here I Stand: a Life of Martin Luther. York Noa: Penguin, 1995, 269. Ren e phoosey rish yn aa-ven reillt Katharina von Bora cur sheese kiaddey da cliaghtey yn phoosey saggyrtoil er-yn-oyr dy lhig eh shen da shirveishee poosey.Bainton, Roland. Here I Stand: a Life of Martin Luther. York Noa: Penguin, 1995, dg. 223.

Ayns piyr jeh ny h-obbraghyn echey ny s'anmey 'sy vea, chur Luther magh reayrtyn noi-Ewagh, goaill stiagh gyllagh er son eebyrtys ny h-Ewnyn as lostey ny synagogueyn. Chammah's shen, ren ny h-obbraghyn shen jeeraghey er Catolee Raueagh, Anvashtee, as Creestee Neu-hrooraghteyragh.Schaff, Philip: History of the Christian Church, Vol. VIII: Modern Christianity: The Swiss Reformation, William B. Eerdmans Pub. Co., Grand Rapids, Michigan, SUA, 1910, duillag 706. Bunnit er e ynsaghyn, ga nagh chur Luther roish dunverys ny h-Ewnyn,Martin Brecht, Martin Luther (Minneapolis: Fortress Press, 1985–1993), 3:336.Lettyr Luther da'n Rabbi Josel myr symnit liorish Gordon Rupp, Martin Luther and the Jews (Lunnin: Coonseil ny Creesteenyn as ny h-Ewnyn, 1972), 14. Rere , cha nel y veer chabdillagh ry-gheddyn ayns lhieggan Baarle jeh obbraghyn Luther. ta'n chooid smoo jeh screeudeyryn shennaghys smooinaghtyn chur e retrick dy mooar rish lhiasaghey yn noi-Ewnaghys 'sy Ghermaan as y Partee Natseeagh.Johannes Wallmann, "The Reception of Luther's Writings on the Jews from the Reformation to the End of the 19th century", Lutheran Quarterly, n.s. 1 (Arragh 1987) 1:72–97.Berger, Ronald. Fathoming the Holocaust: A Social Problems Approach (York Noa: Aldine De Gruyter, 2002), 28.Rose, Paul Lawrence. "Revolutionary Antisemitism in Germany from Kant to Wagner," (Princeton University Press, 1990), imraait ayns Berger, 28Shirer, William. The Rise and Fall of the Third Reich, (York Noa: Simon & Schuster, 1960).Johnson, Paul. A History of the Jews (York Noa: HarperCollins Publishers, 1987), 242.Poliakov, Leon. History of Anti-Semitism: From the Time of Christ to the Court Jews. (N.P.: University of Pennsylvania Press, 2003), 216.Berenbaum, Michael. The World Must Know. (Baltimore: Johns Hopkins University Press and the United States Holocaust Memorial Museum, 1993, 2000), 8–9.Grunberger, Richard. The 12-Year Reich: A Social History of Nazi Germany 1933–1945 (NP:Holt, Rinehart and Winston, 1971), 465.

Imraaghyn

External links


 Maarten Luther Werke
 Lhieggan bun-earroit jeh Von den Juden und ihren Luegen (1543) liorish Martin Luther ec Undinys Leo Baeck, York Noa


 Ynnyd-eggey bentyn rish Martin Luther
 Commentarius in psalmos Davidis – Laue-screeunyn y chied leaght lesh Luther myr Olloo yn Jeeoilys ec Ollooscoill Wittenberg, y lhieggan bun-earrooit ec Lioarlann Steat as Ollooscoill Sachsen, Dresden (SLUB)


Ronney:Ruggyryn 'sy vlein 1483
Ronney:Baaseyn 'sy vlein 1546
Ronney:Ashlishaghteyryn
Ronney:Screeudeyryn firryn Germaanagh
Ronney:Screeudeyryn 'sy Ladjyn
Ronney:Nooghyn Anglicaanagh
Ronney:Noi-Ewnaghys 'sy Ghermaan
Ronney:Braaraghyn Augusteenagh
Ronney:Cummeyderyn classicagh y chiaull agglishagh
Ronney:Cremeyderyn yn Ewaghys
Ronney:Cremeyderyn yn Islam
Ronney:Cremeyderyn yn Agglish Chatoleagh
Ronney:Bunneyderyn craueeaghtyn
Ronney:Screeudeyryn hymn Germaanagh
Ronney:Jeeoilee Lutheragh Ghermaanagh
Ronney:Screeudeyryn neu-farskeealaght firryn Germaanagh
Ronney:Oayllyssee Chreestee Ghermaanagh
Ronney:Çhyndaaderyn Germaanagh
Ronney:Saggyrtyn Catoleagh Raueagh jee-agglishit
Ronney:Çhyndaaderyn voish Germaanish–Ladjyn
Ronney:Screeudeyryn sharmane Lutheragh
Ronney:Screeudeyryn Lutheragh
Martin
Ronney:Deiney ass Eisleben
Ronney:Fallsoonee yn leigh
Ronney:Oayllyssee Phrotestoonagh
Ronney:Scoillaryn çhyndaays Germaanagh
Ronney:Çhyndaaderyn y Vible
Ronney:Nooghyn Lutheragh